
Perduoti pagal panaudos sutartį Šiaulių asociacijai Parkinsono draugijai Šiaulių miesto savivaldybei  nuosavybės teise priklausančias 86,81 kv. m ploto negyvenamąsias patalpas, esančias Aušros al. 64 ir Žemaitės g. 64A–20, Šiauliuose. 

Turto perdavimą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir Negyvenamųjų pastatų, patalpų ir statinių skirstymo komisijos pasiūlymai.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis asociacijoms, kurių pagrindinis veiklos tikslas atitinka bent vieną iš tikslų nurodytų šio straipsnio 2 punkte. Šiaulių Parkinsono draugiją vienija 110 vyresnio amžiaus išsilavinę, sunkiai sergantys neurodegeneracine nervų sistemos liga Parkinsono liga žmonės. Šitiems žmonėms reikalingas bendravimas, pagalba-palydėjimas, integracija į visuomenę, socialinės reabilitacijos paslaugos. Parkinsono draugija eilę metų vykdo NVO ir sveikatinimo projektus finansuojamus Šiaulių miesto savivaldybės. Asociacijos Šiaulių Parkinsono draugijos pagrindinė veikla yra atstovauti ir ginti savo narių viešuosius interesus, tenkinti žmonių fizinio aktyvumo poreikius per kūno kultūros ir sporto veiklos skatinimą ir atitinka 2 punkto 4, 5 ir 8 papunkčius. 
Prašomas terminas suteikti patalpas yra penkeri metai. 
Sprendimo projekto 1 punktu siūloma suteikti pagal panaudos sutartį penkeriems metams 86,81 kv. m ploto negyvenamąsias patalpas Aušros al. 64 ir Žemaitės g. 64A-20, Šiauliuose, asociacijos Šiaulių Parkinsono draugijos veiklai vykdyti.  
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – patalpos bus naudojamos tikslingai. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Biudžeto papildomų lėšų nereikės.

Sprendimą inicijuoja Šiaulių miesto savivaldybės meras. Tiesioginis rengėjas – Turto valdymo skyriaus vyr. specialistė Leta Petraitienė, tel. (8 41) 596 285.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

Sprendimo projekto antikorupcinis vertinimas nebuvo atliekamas, nes šis projektas nėra susijęs su atvejais, nurodytais Teisės aktų projektų antikorupcinio vertinimo taisyklėse.

